CELEX: 22017D1323
Language: sk
Date: 2016-02-05 00:00:00
Title: Rozhodnutie Spoločného výboru EHP č. 40/2016 z 5. februára 2016, ktorým sa mení protokol 47 (o zrušení technických prekážok v obchodovaní s vínom) k Dohode o EHP [2017/1323]

20.7.2017   
               
               
                  SK
               
               
                  Úradný vestník Európskej únie
               
               
                  L 189/60
               
            ROZHODNUTIE SPOLOČNÉHO VÝBORU EHP
      č. 40/2016
      z 5. februára 2016,
      ktorým sa mení protokol 47 (o zrušení technických prekážok v obchodovaní s vínom) k Dohode o EHP [2017/1323]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), sa má začleniť do Dohody o EHP.
               
            
                  (2)
               
               
                  Nariadením (EÚ) č. 1308/2013 sa zrušuje nariadenie Rady (ES) č. 1234/2007 (2) začlenené do Dohody o EHP, a preto je potrebné odkaz naň v rámci Dohody o EHP vypustiť.
               
            
                  (3)
               
               
                  Toto rozhodnutie sa vzťahuje na právne predpisy týkajúce sa vína. Právne predpisy týkajúce sa vína sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v siedmom odseku úvodu k protokolu 47 k Dohode o EHP. Toto rozhodnutie sa preto neuplatňuje na Lichtenštajnsko.
               
            
                  (4)
               
               
                  Protokol 47 k Dohode o EHP by sa preto mal zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Text bodu 8 [nariadenie Rady (ES) č. 1234/2007] dodatku I k protokolu 47 k Dohode o EHP sa nahrádza takto:
      „32013 R 1308: Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).
      Ustanovenia nariadenia sa na účely tejto dohody vykladajú s týmito úpravami:
      
                  a)
               
               
                  Uplatňujú sa len tieto ustanovenia nariadenia:
                  
                               
                           
                           
                              článok 1 ods. 2 písm. l) pozri časť XII prílohy I,
                           
                        
                               
                           
                           
                              článok 3 ods. 1 pozri časť IV prílohy II,
                           
                        
                               
                           
                           
                              článok 75 ods. 3 písm. f), g), h), k) a m), ods. 4 a ods. 5 písm. d),
                           
                        
                               
                           
                           
                              článok 78 ods. 1 písm. b) a ods. 2 pozri časť II prílohy VII dodatku I prílohy VII,
                           
                        
                               
                           
                           
                              článok 80 pozri prílohu VIII,
                           
                        
                               
                           
                           
                              články 81 a 82,
                           
                        
                               
                           
                           
                              články 92 ods. 2 a 3,
                           
                        
                               
                           
                           
                              články 92 až 108,
                           
                        
                               
                           
                           
                              články 112 a 113,
                           
                        
                               
                           
                           
                              články 117 až 121,
                           
                        
                               
                           
                           
                              článok 146 a
                           
                        
                               
                           
                           
                              článok 147 ods. 1 a 2.
                           
                        Ustanovenia sa uplatňujú s úpravami, ktoré je možné odvodiť z hlavného textu dohody, horizontálnych úprav úvodu k protokolu 47 k dohode a osobitných úprav dodatku I k protokolu 47 k dohode.
               
            
                  b)
               
               
                  Zástupcovia štátov EZVO sa zúčastňujú v plnej miere na práci tohto výboru uvedeného v článku 229 uvedeného nariadenia, ktorý rieši záležitosti patriace do rozsahu pôsobnosti právnych predpisov uvedených v dohode, nemajú však hlasovacie právo.“
               
            Článok 2
      Znenie nariadení (EÚ) č. 1308/2013 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 6. februára 2016 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 5. februára 2016
         
            
               Za Spoločný výbor EHP
            
            
               predseda
            
            Claude MAERTEN
         
      
      
         (1)  Ú. v. EÚ L 347, 20.12.2013, s. 671.
      
         (2)  Ú. v. EÚ L 299, 16.11.2007, s. 1.
      
         (*1)  Ústavnoprávne požiadavky neboli oznámené.